Diari Oficial de la Generalitat Valenciana


Sumari del DOGV 5227, del 27-03-2006 (2006/3393)

ACORD de 24 de març de 2006, del Consell de la Generalitat, per la qual s'aprova l'acord sobre retribucions aconseguit en la Mesa Sectorial de Funció Pública, derivat de l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5227

Data del DOGV
:   27-03-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/3393


Data del document
:   24-03-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * salari
    * funcionari
    * concurs administratiu

ACORD de 24 de març de 2006, del Consell de la Generalitat, per la qual s'aprova l'acord sobre retribucions aconseguit en la Mesa Sectorial de Funció Pública, derivat de l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006. [2006/3393]  
El Consell de la Generalitat, en la reunió del dia 24 de març de 2006, va adoptar l'acord següent:  
I. Durant els anys transcorreguts, el Consell de la Generalitat ha dut a terme un esforç continuat per a adaptar els seus serveis a les demandes de la societat, recaient principalment en el servidor públic l'esmentat esforç, per això l'administració de la Generalitat advoca per l'establiment d'una sèrie de mesures de caràcter retributiu que s'inclouen en l'acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.  
L'esmentat acord introdueix, entre altres, les mesures següents:  
«3. Establiment d'un fons addicional del 0,3 per cent de la massa salarial, per tal de millorar la qualitat i l'eficàcia en la prestació dels serveis públics.  
4. Establiment d'un fons addicional pel diferencial del IPC real si aquest supera el 3 per cent, amb un límit màxim del 0,4 per cent de la massa salarial. Aquesta mesura està destinada a assegurar el manteniment de les condicions retributives dels empleats públics».  
En l'esmentat acord es disposa, així mateix, que la concreció d'aquestes mesures s'haurà de dur a terme en cada una de les meses sectorials.  
II. En desplegament i execució de les esmentades previsions, en la Mesa Sectorial de Funció Pública de 19 de gener de 2006 es van concretar les esmentades mesures i es va adoptar l'acord següent:  
«Repartiment lineal del fons addicional del 0,3 per cent de la massa salarial, per tal de millorar la qualitat i l'eficàcia en la prestació dels serveis públics, i el repartiment proporcional al complement específic del fons addicional del 0,4 per cent de la massa salarial, per a assegurar el manteniment de les condicions retributives dels empleats públics. Aquests increments s'integraran en el complement específic actual i es meritaran de forma mensual amb efectes de l'1 de gener de 2006».  
Per tot això, i a proposta del conseller de Justícia, Interior i Administracions Públiques, el Consell de la Generalitat  
ACORDA  
Primer   
Establir un fons addicional del 0,3 per cent de la massa salarial, per tal de millorar la qualitat i l'eficàcia en la prestació dels serveis públics, el repartiment del qual es realitzarà de forma lineal entre els empleats públics.  
Segon   
Establir un fons addicional pel diferencial del IPC real si aquest supera el 3 per cent, amb un límit màxim del 0,4 per cent de la massa salarial. Aquesta mesura està destinada a assegurar el manteniment de les condicions retributives dels empleats públics, el repartiment del qual serà proporcional al complement específic.  
Tercer   
Aquests increments s'integraran en el complement específic actual, i es meritaran de forma mensual amb efectes de l'1 de gener de 2006.  
Quart   
Ordenar la publicació del present acord en el Diari Oficial de la Generalitat Valenciana.   
Cinqué   
Autoritzar els consellers de Justícia, Interior i Administracions Públiques i d'Economia, Hisenda i Ocupació per a adoptar, si fa al cas, les mesures que calguen per a l'execució del que estableix el present acord.   
Sisé   
El present acord tindrà efectes des de l'1 de gener de 2006.   
Valencia, 24 de març de 2006.  
El vicepresident i secretari del Consell de la Generalitat,  
VÍCTOR CAMPOS GUINOT